18 ຄົນ ມີລາຍງານ ເສຍຊີວິດ ໃນການປະທ້ວງ ຕໍ່ຕ້ານການກໍ່ລັດຖະປະຫານ ທີ່ນອງເລືອດທີ່ສຸດຂອງ ມຽນມາ
ໃນຄືນວັນອາທິດວານນີ້ ສະຫະລັດ ໄດ້ກ່າວປະນາມ ການປາບປາມຢ່າງນອງເລືອດ ຕໍ່ຜູ້ປະທ້ວງ  ແລະ  ໄດ້ສະເໜີມາດຕະການລົງໂທດເພີ້ມຕື່ມ. 
ກອງກຳລັງຮັກສາຄວາມປອດໄພໃນ ມຽນມາ ໄດ້ຍິງປືນໃສ່ຜູ້ປະທ້ວງໃນວັນອາທິດວານນີ້, ສັງ ຫານຢ່າງໜ້ອຍ 18 ຄົນ ແລະ ຫຼາຍກວ່າ 30 ຄົນໄດ້ຮັບບາດເຈັບໃນມື້ຂອງການປະທ້ວງທີ່ຮ້າຍ ແຮງທີ່ສຸດ ນັບຕັ້ງແຕ່ການກໍ່ລັດຖະປະຫານວັນທີ 1 ກຸມພາທີ່ຜ່ານມາ, ອີງຕາມຫ້ອງການສິດທິມະ ນຸດຂອງອົງການສະຫະປະຊາຊາດ ຖະແຫຼງການສະບັບນຶ່ງຈາກໂຄສົກຫ້ອງການສິດທິມະນຸດຂອງອົງການສະຫະປະຊາຊາດ ທ່ານ ຣາວີນາ ຊາມດາຊານີ ໄດ້ກ່າວວ່າ “ຕະຫຼອດວັນດັ່ງກ່າວ, ໃນຫຼາຍສະຖານຕ່າງໆຢູ່ທົ່ວປະເທດ, ຕຳຫຼວດ ແລະ ກອງກຳລັງທະຫານໄດ້ປະເຊີນໜ້າກັບການປະທ້ວງທີ່ສະຫງົບ, ໃຊ້ກຳລັງທີ່ເປັນອັນຕະລາຍຮ້າຍແຮງ ແລະ ກຳລັງທີ່ບໍ່ຮ້າຍແຮງປານໃດ ” ຖະແຫຼງການດັ່ງກ່າວໄດ້ຮຽກຮ້ອງໃຫ້ກອງທັບ “ຢຸດການໃຊ້ກຳລັງຕໍ່ຜູ້ປະທ້ວງທີ່ສະຫງົບໃນທັນທີ ” ຕໍ່ມາໃນວັນອາທິດນັ້ນ, ຜູ້ລາຍງານພິເສດຂອງອົງການສະຫະປະຊາຊາດ ທ່ານ ທອມ ແອນດຣູສ໌, ໄດ້ເປີດເຜີຍຖະແຫຼງການສະບັບນຶ່ງທີ່ໄດ້ຈັດລາຍການທາງເລືອກສຳລັບບັນດາປະເທດສະມາຊິກອົງການສະຫະປະຊາຊາດ ແລະ ສະພາຄວາມໝັ້ນຄົງເພື່ອການດຳເນີນການ ທ່ານ ແອນດຣູສ ໄດ້ກ່າວວ່າ “ໃນຂະນະທີ່ລັດຖະບານທະຫານ ມຽນມາ ໄດ້ຂະຫຍາຍຄວາມຮຸນ ແຮງຕໍ່ປະຊາຊົນຂອງເຂົາເຈົ້ານັ້ນ, ຂ້າພະເຈົ້າເຊື່ອວ່າມັນມີຄວາມຈຳເປັນທີ່ປະຊາຄົມນານາຊາດຕ້ອງຂະຫຍາຍການຕອບໂຕ້ຄືນ ” ໃນບັນດາທາງເລືອກ ທີ່ໄດ້ກຳນົດອອກມາໃນຖະແຫຼງການຂອງທ່ານນັ້ນແມ່ນ ການຫ້າມຊື້ຂາຍອາວຸດຈາກທົ່ວໂລກ, ມາດຕະການລົງໂທດຕໍ່ທຸລະກິດທີ່ລັດຖະບານທະຫານເປັນເຈົ້າຂອງ ຫຼືຄວບຄຸມ, ແລະ ການປະຊຸມຂອງສະພາຄວາມໝັ້ນຄົງອົງການສະຫະປະຊາຊາດ ເພື່ອປຶກສາຫາລືບັນຫາດັ່ງກ່າວ ກ່ຽວກັບ ມາດຕະການລົງໂທດນັ້ນ, ທ່ານ ແອນດຣູສ໌ ໄດ້ຮຽກຮ້ອງໃຫ້ປະເທດຕ່າງໆທີ່ໄດ້ຕັ້ງຂຶ້ນມາແລ້ວນັ້ນ ໃຫ້ “ພິຈາລະນາຕື່ມອີກ ” ໃນຄືນວັນອາທິດວານນີ້ ສະຫະລັດ ໄດ້ກ່າວປະນາມການປາບປາມນອງເລືອດຕໍ່ຜູ້ປະທ້ວງ ແລະ ໄດ້ສະເໜີມາດຕະການລົງໂທດເພີ້ມຕື່ມ